কলকাতা, ১ এপ্রিল : এখনও বিপদ কাটিয়ে উঠতে পারেননি অভিনেতা সৌমিত্র চট্টোপাধ্যায়ের দৌহিত্র রণদীপ বসু। জ্ঞানও ফেরেনি তাঁর। ৭২ ঘণ্টা না কাটলে কিছুই বলতে পারছেন না চিকিৎসকরা। তাঁর সুস্থতার কামনায় গোটা টলিউড। সৌমিত্র চট্টোপাধ্যায়ের পরিবারের পাশে দাঁড়িয়েছেন প্রত্যেকে। চিকিৎসকরা তাঁকে ২৪ ঘণ্টাই পর্যবেক্ষণে রেখেছেন। অস্ত্রোপচার সফল হয়েছে, এখনও ৩৬ ঘণ্টা পর্যবেক্ষণে রাখা হবে তাঁকে। চিকিৎসকদের বিশ্বাস, এরই মধ্যে সঙ্কটপূর্ণ অবস্থা কাটিয়ে উঠতে সক্ষম হবেন রণদীপ।